Diari Oficial de la Generalitat Valenciana


Sumari del DOGV 5032, del 21-06-2005 (2005/7061)

Informació pública de l'estudi d'impacte ambiental i projecte d'ampliació de la dessaladora del canal d'Alacant.
----------------------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/7061


Organisme emissor
:   Mancomunitat de Los Canales del Taibilla

Tipus de document
:   Anunci

Informació pública de l'estudi d'impacte ambiental i projecte d'ampliació de la dessaladora del canal d'Alacant. [2005/S7061]
  
La Direcció General de l'Aigua del Ministeri de Medi Ambient ha resolt autoritzar la incoació de l'expedient d'informació pública de l'estudi d'impacte ambiental i projecte indicat, així com dels béns i drets afectats, de conformitat amb el que disposa en el Reial Decret 1.131/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 25 de juny, d'Avaluació d'Impacte Ambiental, modificat per la Llei 6/2001, de 8 de maig, així com en el Reial Decret 1.997/1995, de 7 de desembre, pel qual s'establixen mesures per a contribuir a garantir la biodiversitat mitjançant la conservació dels hàbitats naturals i de la fauna i flora silvestre i en la Llei d'Expropiació Forçosa, de 16 de desembre de 1954. En virtut d'això, se sotmet a informació pública durant el termini de 20 dies hàbils, comptadors a partir de la publicació d'este anunci en el Boletín Oficial del Estado y en el Diari Oficial de la Generalitat Valenciana.
  
Les obres de l'ampliació de la dessaladora del canal d'Alacant, a realitzar amb caràcter prioritari i urgent en virtut del que establix en el Reial Decret Llei 2/2004, de 18 de juny, se situen en el terme municipal d'Alacant, i consisteixen bàsicament en:
  
Pressa d'aigua de mar: projectada mitjançant 11 pous d'una profunditat mitjana de 150 metres, situat a la zona de protecció del domini públic marítim terrestre i en les immediacions dels pous de pressa actuals.
  
Planta dessaladora: es preveu la instal·lació d'un filtre de cartutx addicional als sis en servici, així com la instal·lació de dos trens addicionals d'alta pressió d'uns 7.200 m3/dia de producció, i els corresponents bastidors de membranes d'osmosis inversa, tot això amb la finalitat d'augmentar la capacitat de producció diària de la planta de 50.000 a 65.000 metres cúbics. Es preveu igualment l'execució d'una nau d' d'emmagatzemament d'equips de reposat i arxiu documental. El projecte inclou les instal·lacions elèctriques i d'automatització i control dels nous trens i bastidors.
  
Impulsió d'aigua producte: instal·lació de dues bombes d'aigua producte en l'estació de bombeig existent i execució de nova connexió al canal d'Alacant en les immediacions de la pressa del Ramal de Santa Pola.
  
Pressa d'aigua de mar per a dilució de l'aigua de rebuig: mitjançant execució d'una obra de pressa situada a uns 180 metres al nord de la Cala dels Borratxos. Consta de recinte d'escullera de pressa, estació d'impulsió amb 3 grups motobombes de 2 m3/sg de cabdal unitari i conducció fins l'obra de vessat existent amb canonada de formigó armat de 1.800 mm de diàmetre interior.
  
La documentació corresponent estarà a disposició dels interessats en els dies i hores hàbils d'oficina a la Mancomunidad de los Canales del Taibilla, situada al carrer Major, núm. 1, de Cartagena, sent-ne remesa en format digital a qui ho sol·liciten, i a la Conselleria d'Acció Social (Departament de Medi Ambient) de l'Ajuntament d'Alacant, situat en la plaça de Santa Faç, núm. 8, 1º dreta.
  
Les al·legacions que es considere oportú presentar s'hauran de dirigir a la Mancomunidad de los Canales del Taibilla per qualsevol dels medis que a l'efecte determina la Llei de Règim Jurídic de les Administracions i del Procediment Administratiu Comú.